Marcel Ciolacu nu exclude alegerile anticipate: "Parlamentul nu mai reprezintă voința poporului".
Marcel Ciolacu susține că Parlamentul actual nu mai reprezintă voința poporului. Liderul social democrat spune că analiza sa se bazează pe sondaje de opinie și pe discuțiile cu cetățenii. Președintele PSD susține că în curând ar putea avea numărul necesar de voturi pentru trecerea unei moțiuni de cenzură.
Președintele PSD Marcel Ciolacu susține că Parlamentul actual nu mai reprezintă voința poporului. Liderul social democrat spune că analiza sa se bazează pe sondaje de opinie și pe discuțiile cu cetățenii.Marcel Ciolacu a vorbit duminică, în cadrul unei emisiuni la Prima TV, despre posibilitatea depunerii unei moțiuni de cenzură și despre alegerile anticipate."Nu excludem și alegerile anticipate, Parlamentul nu mai reprezintă voința poporului, mă bazez pe sondajele de opinie și pe discuțiile cu oamenii. Dacă astăzi ar fi alegerile, alta ar fi structura Parlamentului. Românii văd că lucrurile nu funcționează, noi am crescut în ultimele 90 de zile, avem un vot direct de 35%", a spus Ciolacu.Președintele PSD susține că în curând ar putea avea numărul necesar de voturi pentru trecerea unei moțiuni de cenzură."Începe să se formeze o masă critică, la fiecare moțiune simplă se strâng mai multe voturi. PSD are cel mai mare grup, noi putem negocia doar textul moțiunii cu alte partide. Încă nu avem textul moțiunii", a precizat Marcel Ciolacu.Președintele PSD a refuzat să spună cu ce partide ar putea forma o coaliție de guvernare.